නමුත් ගොවීන්ට සහනාධාර සපයමින් රජය මගින් ඒ සඳහා කඩිනම් සහන වැඩපිළිවෙළක් ආරම්භ කර තිබෙන බව සමුපාකාර හා අභ්‍යන්තර වෙළෙඳ කටයුතු පිළිබඳ අමාත්‍ය ජොන්ස්ටන් ප්‍රනාන්දු මහතා මහනුවරදී ප්‍රකාශ කළේය.මේ රටේ පවතින තරගකාරී වෙළෙඳ රටාවට මුහුණ දෙමින් අත්‍යවශ්‍ය ආහාර ද්‍රව්‍ය වෙළෙඳ පොළේ පවතින මිලට අඩුවෙන් සමුපාකාරය හරහා බඩු ලබාදීමට පියවර ගන්නා බවත් මාර්තු පළමු දින සිට අත්‍යවශ්‍ය ආහාර ද්‍රව්‍යවල මිල සඳහා ස්ථාවර මිලක් වෙළෙඳ සල්වල ප්‍රදර්ශනය කිරීමට අවශ්‍ය පියවර ගන්නා බවත් ඔහු පැවසීය.ඇමැතිවරයා මෙම අදහස් පළ කළේ මධ්‍යම පළාතේ විවිධ සේවා සමුපකාර සමිති 42 ක් සඳහා අත්‍යවශ්‍ය ආහාර ද්‍රව්‍ය බෙදා හැරීමේ කටයුතු ආරම්භ කිරීම නිමිත්තෙන් පසුගියදා මහනුවර ගුඩ්ෂෙඩ් සමුපකාර ගබඩා සංකීර්ණය විවෘත කිරීම නිමිත්තෙන් පැවැති උත්සව සභාවේදීය.මෙහිදී තවදුරටත් අදහස් දැක්වූ අමාත්‍යවරයා අද සතොස මගින් සපයන රුපියල් 200 ක්වූ හාල්මැස්සන් කිලෝව ඇතැම් පෞද්ගලික සුපිරි වෙළෙඳ සංකීර්ණ තුළ රුපියල් 500 සිට 600 දක්වා ඉහළ මිලකට එම හාල්මැස්සන් අලෙවි කරන බවත් වෙනසකට ඇත්තේ ඒ සුපිරි වෙළෙඳ සංකීර්ණ තුළ පවතින ආකර්ශනිය තත්ත්වය පමණක් බවත් කීවේය.මේ අනුව රටේ පවතින අනෙකුත් අත්‍යවශ්‍ය ආහාර ද්‍රව්‍යවල මිලද වෙළෙඳුන් ඉහළ දමා තිබෙනවා.